cyanic-selkie/wikianc huggingface dataset:
Republik (Plato)
Tafsiran kedua
Teras untuk bahagian kedua membincangkan "Alegori Gua" Plato, serta rencana-rencana yang berkaitan dengan teori Plato mengenai bentuk-bentuk yang ideal. Bahagian ketiga yang menumpukan kepada pendidikan, juga amat berkait dengan dialog "Undang-undang" Plato. Sila lihat: Undang-undang (Plato).
Tafsiran ketiga
Leo Strauss, ahli teori politik Amerika Syarikat yang dilahirkan di Jerman, memperlihatkan sebuah struktur yang mempunyai empat bahagian dalam dialog Plato. Beliau memperlihatkan seluruh dialog itu sebagai sebuah drama yang berlangsung antara watak-watak tertentu, dengan setiap watak mempunyai sudut pandangan dan tahap pemahaman yang tertentu.
Takrif "keadilan"
Soalan utama dalam karya ini adalah berkenaan dengan keadilan. Disebabkan oleh kesukaran untuk membincangkan tajuk ini, Socrates dan peserta-peserta dialog itu terpaksa membincangkan keadilan di dalam kota. Mereka memperlihatkan bahawa keadilan di dalam bandar adalah sama sahaja dengan keadilan manusia, tetapi pada skala yang lebih besar dan oleh itu, lebih mudah untuk membincangkan. Disebabkan anggapan ini, sebilangan pengkritik (seperti Julia Annas) mentafsirkan paradigma Plato terhadap sebuah negara kota yang adil sebagai alegori untuk paradigma orang yang adil.
Plato mentakrifkan "keadilan" sebagai "membuat sesuatu yang anda semula jadinya paling sesuai," dan "membuat kerja sendiri tanpa menjaga tepi kain orang" (433a-433c). Konsepsi keadilan ini yang ketara kepada pembaca moden adalah amat berkait dengan konsepsi dewi Yunani, Dike, yang merupakan susunan keadilan. Takrif "keadilan" ini menyebabkan sebuah struktur sosial yang amat berbeza dengan negara-negara kota dahulu serta yang kemudian.
Plato juga berkata bahawa keadilan dapat mengekalkan serta menjadikan sangat baik ketiga-tiga kebaikan utama yang lain, iaitu Kesederhanaan, Kebijaksanaan, serta Keberanian, dan keadilan ialah sebab dan syarat untuk kewujudan ketiga-tiga kebaikan itu.
Bentuk pemerintahan
Socrates menegaskan kecenderungan manusia terhadap rasuah politik yang disebabkan oleh kuasa, dan oleh itu, merupakan jalan untuk timokrasi, oligarki, demokrasi dan kezaliman. Justera itu, pemerintahan harus ditinggalkan kepada ahli-ahli falsafah yang merupakan orang-orang yang paling adil, dan oleh itu, tidak mudah termakan rasuah. "Kota yang baik" digambarkan sebagai kota yang diperintah oleh raja-raja-ahli-falsafah yang merupakan orang-orang yang berkecuali. Mereka memerintah bukan untuk keseronokan peribadi, tetapi untuk kebaikan negara kota.
Masyarakat paradigma di belakang setiap masyarakat sejarah adalah berhierarki, tetapi kelas sosial mempunyai sedikit kebolehtelapan; masyarakat ini tidak ada hamba abdi, atau diskriminasi antara lelaki dengan perempuan. Selain daripada kelas pelindung ("phulakes") yang memerintah, terdapatnya satu kelas pengeluar swasta ("demiourgoi"), baik kaya ataupun miskin. Beberapa peruntukan bertujuan untuk mengelakkan penduduk-penduduknya menjadi lemah: penggantian muzik, puisi, dan teater yang melemahkan dengan sebuah sistem pendidikan sejagat untuk lelaki dan perempuan — satu penyimpangan yang mengejutkan daripada amalan-amalan masyarakat Yunani. Peruntukan-peruntukan ini meliputi semua kelas, dan sekatan terhadap raja-raja-ahli-falsafah dan pahlawan-pahlawan adalah jauh lebih ketat daripada sekatan terhadap pengeluar-pengeluar, kerana raja-raja harus menjauhkan diri daripada sebarang sumber rasuah.
Dalam Buku V-VI, penghapusan kekayaan di kalangan kelas pelindung (hampir sama dengan birokrasi Max Weber) menyebabkan (dengan penuh perbalahan) peninggalan keluarga tipikal, dan oleh itu, seseorang anak harus tidak boleh mengetahui siapakah ibu bapanya, dan ibu bapa harus tidak boleh mengetahui siapakah anak-anaknya.
Socrates menceritakan sebuah kisah yang merupakan "alegori terhadap pemerintahan yang baik"; tiada nepotisme, tiada barang persendirian. Pemerintah-pemerintah akan mengumpulkan pasangan-pasangan untuk pembiakan, berdasarkan kriteria yang tertentu. Disebabkan cara ini, kestabilan masyarakat akan dapat dicapai melalui eugenisme, dan perpaduan sosial diunjurkan akan menjadi lebih baik kerana hubungan-hubungan keluarga telah diperluas untuk merangkumi setiap orang di dalam kota. Tambahan pula, pendidikan pemuda akan dihadkan hanya kepada karya-karya yang dapat menggalakkan mereka untuk memperbaik diri bagi kepentingan negara, dan mereka harus menjangka bahawa dewa(-dewa) adalah sangat baik dan adil, serta merupakan pencipta(-pencipta) hanya untuk semua hal yang baik.
Dalam Buku VII-X, Plato mengkritikkan pelbagai bentuk pemerintahan. Beliau bermula dengan mengetepikan timokrasi yang, menurutnya, merupakan sejenis rejim autoritarian yang lebih kurang sama dengan pemerintahan diktator tentera. Plato memberikan penjelasan psikoanalisa yang menyamakan seorang penyokong timokrasi dengan seorang yang nampak bapanya memalukan ibunya, dan hendak menyangkal "kelelakian". Rejim yang ketiga terburuk ialah oligarki yang merupakan pemerintahan sekumpulan orang kaya (jutawan) yang cuma menghormati wang. Berikutnya ialah bentuk pemerintahan demokrasi, dan kerentanannya untuk diperintah oleh demagog sektarian yang tidak layak. Akhirnya, rejim yang terburuk ialah kezaliman yang mana keinginan pemerintah mengikut hatinya menjadi undang-undang, dan tiadanya penghalang untuk sembarangan.
Teori kesejagatan
Republik mengandungi Alegori Gua yang Plato mempergunakan untuk menerangkan konsepsinya terhadap "Bentuk-bentuk" sebagai jawapan untuk masalah kesejagatan.
Yunani Kuno
Gagasan untuk menulis karya mengenai sistem-sistem pemerintahan diikuti beberapa dekad kemudian oleh Aristotle, pelajar Plato yang termasyhur. Aristotle menulis sebuah karya yang menggunakan lagi satu perkataan Yunani, "politika", dalam tajuknya. Tajuk karya Aristotle lazimnya diterjemahkan sebagai "politik". Sila lihat: 'Politik (Aristotle).
Karya Aristotle tidak ditulis dalam format dialog. Beliau mensistemkan banyak daripada konsep-konsep yang dikemukakan dalam karya Republik Plato, dan dalam beberapa kes, menujukan penulis ke kesimpulan yang berbeza terhadap pilihan yang terbaik.
Cicero
Terjemahan bahasa Inggeris untuk tajuk dialog-dialog Plato berasal daripada karya De re publica yang ditulis oleh Cicero di sekitar tiga abad kemudian. Dialog Cicero mencontoh gaya dialog-dialog Plato, dan membincangkan banyak daripada topik-topik yang ditulis dalam Republik Plato. Scipio Africanus, watak utama dalam dialog Cicero, menyatakan rasa hormat terhadap Plato dan Socrates sewaktu mereka berbual tentang "Res publica". Bagaimanapun, "Res publica" bukanlah terjemahan yang tepat untuk perkataan Yunani, "politeia", yang digunakan dalam tajuk dialog Plato: "politeia" ialah istilah am untuk menunjukkan pelbagai bentuk kerajaan yang boleh digunakan dan pernah digunakan dalam sebuah negara kota.
Kritikan
Walaupun karya-karya Plato disanjungi secara meluas pada zaman purba, masih terdapatnya sebilangan pengulas yang mempunyai pandangan yang berbeza. Tacitus, tanpa menyebut nama Plato atau Republik (oleh itu, kritikannya juga boleh dikatakan ditujukan sedikit sebanyak kepada RepublikCicero dan Politik Aristotle, antara lain), dengan tidak ketara memerhatikan dalam petikan Catatan ("Annals") IV, 33 yang berikut:
Perkara yang Tacitus hendak memperkembangkan dalam perenggan-perenggan betul-betul sebelum dan selepas petikan itu adalah bahawa analisa dan pemerian yang teliti terhadap bagaimana sebuah negara yang benar telah diperintah, mempunyai lebih pengajaran tentang penguasaan baik lawan buruk, berbanding karya-karya falsafah mengenai bentuk yang ideal untuk sesuatu pemerintahan.
Utopia
Thomas More, sewaktu menulis Utopia, mereka teknik untuk menggunakan penggambaran "utopia" sebagai pembawa untuk pemikiran-pemikirannya terhadap sebuah masyarakat yang ideal.
Distopia Orwell yang digambarkan dalam novelnya, 1984, mempunyai banyak ciri yang sama dengan pemerian Plato dalam Alegori Guanya (sewaktu Winston Smith berusaha untuk membebaskan diri).
Masyarakat Terbuka atau Masyarakat Tertutup?
Pengulas-pengulas abad ke-20 yang berfikiran positivisme menasihatkan agar jangan membaca Republik Plato sebagai manual untuk tujuan penguasaan baik: kebanyakan daripada bentuk-bentuk pemerintahan yang dibincangkan dalam Republik tidak serupa dengan bentuk-bentuk kerajaan yang lebih terkini, seperti republik (moden), kerajaan raja berperlembagaan, dan sebagainya. Konsep-konsep demokrasi dan Utopia yang digambarkan dalam Republik dikaitkan kepada negara-negara kota Yunani kuno, dan kebergunaannya kepada negara-negara moden boleh dipersoalkan. Sebilangan pengkritik berpendapat bahawa kota yang digambarkan dalam Republik adalah terlalu keras, tegar, dan tidak bebas; tentu saja, sejenis pelopor untuk totalitarianisme moden. Karl Popper memberi sokongan kepada pandangan ini dalam karyanya, Masyarakat Terbuka dan Penentang-penentangnya ("The Open Society and its Enemies") pada tahun 1945.
Sebilangan daripada cadangan-cadangan Plato telah menyebabkan ahli-ahli falsafah, seperti Leo Strauss dan Allan Bloom, menyuruh pembaca-pembaca mempertimbangkan kemungkinan bahawa Socrates cuma hendak mencipta, bukannya sebuah cetak biru untuk kota benar, tetapi satu latihan pembelajaran untuk pemuda-pemudanya dalam dialog. Kelas pemerintah akan mengadakan perkahwinan 'suci' kerana mereka adalah hasil daripada manipulasi dan pemberian drug kepada pasangan-pasangan untuk menjalani persetubuhan yang ditentukan terlebih dahulu bagi tujuan pembiakan para pelindung-pahlawan secara eugenik.
Pendekatan yang diperkembangkan oleh Leo Strauss mempercayai bahawa Plato menulis untuk difahami oleh beberapa orang sahaja. Walaupun wawasan ini kini telah diterima oleh ramai ahli akademik Amerika Utara, gagasan ini masih tidak sempurna. Penerimaan yang asas terhadap pembezaan eksoterik-esoterik berkisar pada soalan adakah Plato benar-benar hendak mengasaskan sebuah 'Kota Adil Dalam Pertuturan' yang benar, seperti yang ditulis dalam Buku V-VI, atau ini cuma merupakan sebuah alegori. Bagaimanapun, adalah jelas bahawa Strauss tidak menganggap persoalan ini sebagai persoalannya yang utama. Sebenarnya, Strauss melemahkan keadilan yand terdapat dalam 'Kota Adil Dalam Pertuturan' dengan membayangkan bahawa kota itu tidak semula jadi, tetapi cuma merupakan sebuah konsep buatan yang abstrak, dan oleh itu penuh dengan ironi.
Salah satu daripada alasan-alasan yang paling meyakinkan untuk menentangi tafsiran-tafsiran yang cenderung lebih menyokong gagasan-gagasan Plato dalam Republik adalah bahawa akademi Plato telah menghasilkan sebilangan penzalim, walaupun mereka ini amat mahir dalam bahasa Yunani dan mempunyai hubungan yang rapat dengan Plato sendiri. Antara pelajar-pelajar langsung Plato dalam golongan ini ialah:
Bagaimanapun, bukti-bukti ini juga dapat dipertikaikan: pertamanya, adakah orang-orang itu menjadi "penzalim" disebabkan pengajiannya di dalam Akademi (oleh sebab akademi ini merupakan golongan pelajar yang elit, pihak yang berkuasa pasti akan menghantarkan orang-orang mereka ke sana untuk belajar) dan, kedua, tidaklah nyata bahawa mereka ini merupakan penzalim dalam maksud yang moden atau mana-mana satu makna untuk "totalitarian".
Secara praktis
Kesemua pandangan abad ke-20 mempunyai sesuatu yang sama: walaupun hampir tidak mungkin bagi pembaca-pembaca moden untuk menangkap makna-makna orang Yunani kuno, nilai pedagogi Republik adalah lebih besar daripada nilai praktisnya. Republik ialah sebuah karya teori, bukannya satu set garis panduan untuk penguasaan baik. Cendekiawan-cendekiawan Plato memperlihatkan tugas mereka sebagai pemberian pengetahuan latar belakang yang diperlukan untuk mencapai pemahaman yang agak baik terhadap apa yang dimaksudkan oleh penulis Republik. Dengan demikian, keunikan Republik termuncul dalam cara ia menjelaskan hubungan antara sebab-sebab dan kesan-kesan politik dalam kehidupan sebenar, melalui pembekalan konteks yang kaya dengan heuristik.
Meskipun begitu, Bertrand Russell memperdebatkan bahawa sekurang-kurangnya dari segi 'tujuan', dan oleh sebab wawasan Plato tidak terlalu jauh daripada apa yang mungkin pada waktu itu di dalam negara-negara kota Yunani, bentuk pemerintahan yang digambarkan dalam Republik memang bertujuan oleh Plato untuk menjadi sistem pemerintahan yang praktis.
Abad ke-21
Menjelang akhir abad ke-20, sebilangan penulis telah mengeksploitasikan kekaburan Utopia/Distopia dalam pemerian masyarakat-masyarakat khayalan mereka. Salah sebuah buku dalam genre ini ialah "Karangan mengenai Kewarasan" ("Ensaio sobre a Lucidez", 2004) yang ditulis oleh pemenang Hadiah Nobel Jose Saramago: Satu pengiraan pilihan raya menunjukkan 83% undi kosong di sebuah bandar raya di dalam sesuatu negara, tanpa alasan yang nyata. Adalah ini demokrasi pada peringkat yang tertinggi ataupun ia cuma merupakan satu mimpi buruk? Walaupun buku itu memang bertujuan sebagai sebuah kenyataan politik, karya ini meninggalkan kepada kewarasan pembaca untuk memutuskan tafsirannya.
Persamaan dalam Kesusasteraan
Bentuk pemerintahan yang diperihalkan dalam Republik telah dipadankan dalam beberapa novel dan cerita distopia yang moden. Pemisahan penduduk-penduduk mengikut kelas profesion, pemberian profesion dan tujuan oleh negara, serta ketiadaannya unit keluarga tradisional yang telah digantikan oleh pembiakan yang dianjurkan oleh negara, telah digunakan oleh penulis-penulis dalam pemerian mereka terhadap pemerintahan-pemerintahan distopia yang totalitarian. Pemerintahan yang mempunyai persamaan dengan Republik Plato boleh dijumpai dalam karya "Dunia Baru Yang Berani" ("Brave New World") oleh Aldous Huxley dan "Pemberi" ("The Giver") oleh Lois Lowry.
Pandangan yang lebih positif terhadap sebuah pemerintahan gaya Plato diberikan oleh Robert A. Heinlein dalam karyanya, "Askar-askar Starship" ("Starship Troopers"). Rakyatnya boleh dibandingkan dengan Pelindung Plato, tanpa pembiakan dan pemilikan harta komuniti, tetapi masih mengekalkan asas ketenteraan. Walaupun terdapatnya perbezaan-perbezaan yang utama antara perincian sistem Heinlein dengan sistem Plato, kedua-dua tokoh itu menyokong sistem hak politik yang terhad, dengan sebuah kelas politik yang telah mencapai kuasa dan memerintah dengan bijaksana.
Dalam "Utopia" Thomas More, pulau Utopia juga serupa dengan Republik Plato dari beberapa aspek, termasuknya pemilikan hak yang umum, serta ketiadaannya kebersendirian.
Shabudin Yahaya
Datuk Shabudin Yahaya (lahir 12 November 1965) ialah seorang ahli politik Malaysia dari parti BERSATU yang berasal dari Permatang Berangan, Pulau Pinang. Beliau merupakan Ahli Parlimen Tasek Gelugor, negeri Pulau Pinang. Pada 14 Mei 2020, beliau telah dilantik sebagai Pengerusi Felcra di bawah pimpinan kerajaan Perikatan Nasional.
Menyertai BERSATU
Beliau telah menyertai BERSATU bersama dengan 5 lagi ahli UMNO pada 2019. Beliau bersama-sama dengan Ahli Parlimen Hulu Terengganu, Datuk Rosol Wahid; Ahli Parlimen Mersing, Datuk Dr Abdul Latiff Ahmad, Ahli Parlimen Larut, Datuk Seri Hamzah Zainudin; Ahli Parlimen Sabak Bernam, Datuk Mohamad Fasiah Mohd Fakeh dan Ahli Parlimen Tanah Merah, Datuk Seri Ikmal Hisham Abdul Aziz.
Sekolah Kebangsaan Batu 24
Sekolah Kebangsaan Batu 24 atau nama ringkasnya SK Batu 24, merupakan sebuah Sekolah kebangsaan yang terletak di Jalan Johor- Pontian.
Pada 2009, Sekolah Kebangsaan Batu 24 memiliki 258 pelajar lelaki dan 199 pelajar perempuan, menjadikan jumlah keseluruhan murid seramai 457 orang. Ia mempunyai seramai 29 orang guru.2009
Pencapaian
Juara Keseluruhan Olahraga 2015 Zon Pekan Nenas
Juara Sepak Takraw 2015 Zon Pekan Nenas
Juara Bola Sepak B12 2015 Zon Pekan Nenas
Perkhidmatan bas di Kuala Lumpur
Bas sebagai pengangkutan awam di Kuala Lumpur dikendali oleh kebanyakan pengendali pengangkutan dan disertai pelbagai kegunaan.
Sekolah Kebangsaan Batu 24
Pencapaian
Juara Keseluruhan MTQ 2015 Zon Pekan Nenas
Perkhidmatan bas di Kuala Lumpur
Kegunaan awam
Perkhidmatan bas di Kuala Lumpur dikendali oleh pengendali rangkaian bersepadu Rapid KL serta syarikat persendirian seperti Metrobus, Triton, Len Seng, Selangor Ombnibus dan SJ Bus.
Rapid KL
Rapid KL merupakan pengendali bas terbesar di Lembah Kelang yang mengendali 179 laluan bas dalam satu rangkaian bersepadu dengan sistem LRTnya.
Fuveau
Fuveau ialah komun di jabatan Bouches-du-Rhône di timur Perancis.
Napuh
Napuh (bahasa Inggeris: greater mouse deer) ialah spesies "even-toed ungulate" dalam keluarga Tragulidae. Nama sainsnya Tragulus napu. Ia terdapat di Sumatera, Borneo dan kepulauan kecil di Malaysia dan Indonesia, dan di selatan Myanmar, selatan Thailand dan Semenanjung Malaysia.
Ia dipercayai pupus di daerah Singapura sehinggalah ia dijumpai di pulau luar pantai pada tahun 2008. Lapuran mengenai kehadirannya di tempat lain kemungkinannya tidak tepat. Habitat semulajadinya adalah di hutan tanah rendah separa-tropika atau tropika.
Etimologi
Tragos adalah perkataan Yunani bagi "kambing" dan –ulus dalam bahasa Latin bererti "kecil". Napu merupakan nama tempatan, dari perkataan Melayu "Napuh". Nama Inggeris (rusa-tikus - "mouse-deer") merujuk kepada saiznya yang kecil dan bukannya ia sebagai rusa sebenar. Ia juga digelar "greater" (lebih besar) kerana ia lebih besar berbanding spesies Tragulus yang lain.
Morfologi
Walaupun sangat kecil untuk seekor ungulat, Kancil yang lebih besar adalah salah satu anggota genus terbesar. Ukurannya ditandingi oleh Pelanduk Williamson. Beratnya 5 to 8 kg. Panjang kepala dan badannya adalah 70 to 75 cm dan panjang ekornya adalah 8 to 10 cm. Tinggi bahunya sekitar 30 to 35 cm Ia mempunyai kepala segitiga kecil dengan hidung kecil, runcing, hitam dan mata besar. Kaki panjangnya setipis pensil. Kaki belakang kelihatan lebih panjang daripada kaki depan. Badan membulat. Bulu di bahagian atas badannya berwarna kelabu-buff ke oren-buff. Di sisi, bulu agak pucat, tetapi lebih gelap di sepanjang garis tengah. Ia berwarna putih di bawahnya, terutama pada leher, perut, dada dan dagu. Jantan tidak mempunyai tanduk atau tanduk, tetapi mempunyai "gading"kecil – taring memanjang di rahang atas.
Taburan
Napuh terdapat di Sumatera, Borneo dan pulau kecil di Malaysia dan Indonesia, dan di selatan Myanmar, selatan Negara Thai dan Semenanjung Malaysia. Ia tinggal berhampiran dengan air, di hutan tropika dan semak berpaya. Dianggap telah punah di Singapura, mereka ditemui semula di sebuah pulau lepas pantai pada tahun 2008. Laporan kejadiannya di tempat lain mungkin tidak betul. Ia merupakan haiwan darat, tetapi banyak menghabiskan masa di kawasan lecak berpaya.
Tabiat
Kancil yang lebih besar hidup bersendirian dan nokturnal. Ia menggunakan jalan kecil melalui sikat tebal di hutan. Apabila jantan sudah bersedia untuk berkahwin, ia menggosok kelenjar besar pada rahang bawahnya ke arah betina untuk menentukan sama ada ia sudah bersedia untuk mengawan. Sekiranya ia tidak bersedia, dia bertindak balas dengan berjalan pergi. Jantan sangat teritorial, menandakan wilayahnya dengan najis, air kencing dan rembesan dari kelenjar intermandibular di bawah dagu. Apabila marah, napuh jantan akan menghentak tanah dengan kuku dengan kadar empat kali sesaat. Mereka agak mempercayai tetapi haiwan halus. Mereka memakan buah-buahan yang jatuh, tanaman air, tunas, daun, pokok renek dan rumput.
Pembiakan
Pembiakan napuh yang lebih besar sepanjang tahun; napuh betina menghabiskan sebahagian besar kehidupan dewasa ketika hamil. Mereka biasanya menghasilkan satu anak muda setiap kelahiran, selepas kehamilan 152–155 hari. Haiwan yang baru lahir dapat berkembang dengan baik dan segera dapat berdiri; mereka aktif sepenuhnya selepas 30 minit. Anak muda berdiri dengan tiga kaki semasa menyusu. Napuh jantan dan napuh betina menjadi dewasa pada usia 4½ bulan. Jangka hayat seekor hapun ialah sehingga 14 tahun.
Kepentingan ekonomi
Napuh yang lebih besar digunakan sebagai sumber makanan bagi penduduk tempatan.
Status pemuliharaan
Ancaman utama kepada T. napu ialah dia diburu oleh manusia secara berlebihan dan kehilangan habitatnya melalui aktiviti penebangan hutan yang cepat.
Pengekalan
Napuh merupakan haiwan yang dilindungi dan memerlukan lesen pemburuan.
Imperial College London
Imperial College London atau Kolej Imperial London adalah institusi akademik Britain yang berprestij, dan ia adalah berfokuskan sains, kejuruteraan dan perubatan, dan dilengkapi dengan sebuah sekolah perniagaan. Kampus utamanya terletak di sempadan antara Boro Diraja Kensington dan Chealsea dan Bandar Westminster di London, dan pintu masuk hadapannya berada di seberang Jalan Exhibition. Kolej Imperial adalah kolej seinduk di bawah Universiti London, sungguhpun permintaan rasminya untuk menarik diri daripada persekutuan tersebut telah diterima oleh Universiti London. Kolej Imperial akan berdiri secara sendiri sepenuhnya menjelang perayaan ulangtahun keseratusnya pada tahun 2007. Para siswa dan siswazah Kolej Imperial yang pertama masing-masing akan memulakan pengajian pada Oktober 2007 dan Oktober 2008.
Reputasi Akademik
Kolej Imperial sering menduduki tempat ketiga teratas dalam kedudukan universiti terbaik di United Kingdom oleh Jadual Liga Universiti-universiti Britain. Senarai mutakhir menunjukkan bahawa, walaupun ia berasaskan sains, namun Kolej Imperial berkedudukan ketiga secara keseluruhannya, dan menjuarai kebanyakan senarai-senarai kejuruteraan dan perubatan. Kedua-dua akhbar The Sunday Times dan The Guardian menempatkannya pada kedudukan ketiga di United Kingdom pada tahun 2005. Akhbar Financial Times menempatkan Sekolah Perniagaan Kolej Imperial antara sepuluh teratas di Eropah. FT MBA Kolej Imperial berkedudukan nombor 1 di Eropah, dan bagi Keusahawanan, adalah 3 teratas sedunia.
Imperial menduduki tempat ke-3 bagi universiti terbaik di UK oleh Panduan Univeristi Times 2007.
Kakitangan akademik dan penyelidik berjumlah sekitar 3,000. Di antara semua ini, 53 orang adalah Fellows of the Royal Society (ahli Persatuan Diraja), 57 orang adalah Fellows of the Royal Academy of Engineering (ahli Akademi Diraja bagi Kejuruteraan) dan seorang adalah perangkul pingat Fields. Anggota-anggota Kolej Imperial terdahulu yang ternama termasuklah 14 orang Nobel Laureate dan seorang perangkul pingat Fields.
Pasukan daripada Kolej Imperial telah memenangi Universiti Challenge (Cabaran Universiti) pada tahun 1996 dan 2001.
Penyelidikan
Pendapatan penyelidikan Kolej Imperial adalah antara yang tertinggi di UK – £167.2 juta bagi 2002–03. Ini termasuklah sumbangan Majlis Penyelidikan, pemberian amal dan sejumlah besar daripada industri, berbanding dengan universiti-universiti Britain yang lain. Ia juga menerima pendapatan penyelidikan keseluruhan tertinggi antara semua universiti-universiti UK dalam tahun 2003, iaitu £153 juta.
Dalam Urusan Penaksiran Penyelidikan Disember 2001, 75 peratus kakitangan mencapai taraf 5*, nisbah tertinggi dalam mana-mana universiti UK. Ketika itu, Kolej Imperial menduduki tempat kedua dalam UK dengan mata keseluruhan 6.68 daripada 7.
Koror
thumb|right|Koror Koror ialah bekas ibu negara Palau, salah satu negara Pasifik. Terdiri daripada beberapa pulau, Koror menjadi rumah dari 90% penduduk Palau.
Sebahagian besar bandar Koror berada di Pulau Koror atau Pulau Oreor. Bandar ini dihubungkan dengan beberapa jambatan dengan kota lainnya.
Mohd Zain Omar
Datuk Mohd Zain Omar adalah ahli politik UMNO/Barisan Nasional.
Senarai siri televisyen Marvel Cinematic Universe
Siri-siri televisyen Marvel Cinematic Universe (MCU) merupakan tayangan cerita adiwira buatan Amerika Syarikat yang berasaskan watak-watak yang disiarkan dalam bahan-bahan terbitan Marvel Comics. Diterbitkan sejak 2013, sudah dikeluarkan 11 siri oleh Marvel Television dan ABC Studios, di samping divisi penerbitannya ABC Signature Studios, merentasi televisyen percuma, berbayar mahupun penstriman menerusi rangkaian ABC, Netflix, Hulu, dan Freeform. Terdapat sekurang-kurangnya empat lagi siri baharu yang sedang dibangunkan oleh Marvel Studios—studio penerbitan filem-filem cetera MCU—untuk perkhidmatan penstriman Disney+.
Villers-la-Chèvre
ialah komun di jabatan Meurthe-et-Moselle di timur-laut Perancis.
Tazeh Kand-e Akhvond
Tazeh Kand-e Akhvond merupakan sebuah kawasan yang terletak di Iran.
Barney
Barney dapat merujuk kepada:
Sejarah Guam
Sejarah Guam bermula dari fasa penghijraan orang-orang yang dikenali sebagai orang Chamorro kini, sekitar 2000 SM. Mereka dipercayai berketurunan Indo-Melayu dari Asia Tenggara.
Choratan
Choratan merupakan sebuah kawasan perbandaran yang terletak di wilayah Tavush, Armenia.
Sejarah Guam
Era Sepanyol
Ferdinand Magellan, ahli pelayaran Portugis, yang belayar untuk raja Sepanyol, tiba di pulau Guam pada tahun 1521 semasa pelayarannya mengelilingi dunia. Jeneral Miguel López de Legazpi menuntut Guam untuk Sepanyol pada tahun 1565. Bagaimanapun tidaklah sehingga ketibaan Padre San Vitores pada tahun 1668 untuk mengasaskan misi Katolik yang pertama di Guam, bahawa penjajahan Sepanyol bermula di sini. Kepulauan ini ketika itu diperintah sebagai sebahagian Hindia Timur Sepanyol dari Filipina. Antara tahun 1668 dan tahun 1815, Guam merupakan sebuah tempat persinggahan yang penting di dalam laluan perdagangan Sepanyol antara Mexico dan Filipina. Bersama-sama denga Kepulauan Mariana dan Caroline, Guam diperlakukan oleh kerajaan Sepanyol sebagai sebahagian tanah jajahannya di Filipina. Sedangkan kebudayaan Chamorro di Guam adalah unik, kebudayaan kedua-dua Guam dan Mariana Utara kemudian dipengaruhi oleh kebudayaan dan tradisi Sepanyol. Selain itu, banyak lelaki orang asli di Guam telah "dihapuskan" oleh orang Sepanyol semasa pendudukan, dengan lelaki-lelaki Sepanyol kemudian mengahwini orang-orang asli wanita.
Era Amerika Syarikat
Amerika Syarikat menawan pulau Guam semasa Perang Sepanyol-Amerika pada tahun 1898. Guam dijadikan sebagai sebuah stesen persinggahan untuk kapal-kapal Amerika yang belayar ke dan dari Filipina, manakala kepulauan Mariana utama ditawan oleh Jerman dan kemudiannya Jepun.
Semasa Perang Dunia Kedua, Guam diserang oleh angkatan tentera Jepun pada 8 Disember 1941. Kepulauan Mariana Utara telah menjadi sebuah negeri naungan Jepun sebelum peperangan, dan adalah orang-orang Chamorro dari sana yang dibawa masuk ke Guam untuk bertindak sebagai penterjemah serta untuk mengisi jawatan-jawatan yang lain oleh angkatan tentera pendudukan Jepun. Pendudukan Guam berlangsung sehingga lebih kurang 31 bulan. Semasa tempoh itu, kaum Chamorro Guam diperlakukan sebagai musuh pendudukan oleh askar-askar Jepun, dan menjalani atau mengalami kerja paksa, pemisahan keluarga, pemenjaraan, hukuman mati, kem tahanan, serta pelacuran. Lebih kurang seribu orang maut semasa pendudukan, menurut Testimoni Kongres pada tahun 2004. Selepas peperangan, perkara-perkara ini mengakibatkan rasa geram kaum Chamorro Guam terhadap Chamorro daripada Mariana Utara.
K
K adalah huruf ke-11 dalam abjad Rumi. Namanya disebut kei.
Sejarah
Huruf K berasal dari huruf Κ (kappa) Yunani, yang diambil dari huruf kap Semitik, yang berbentuk lambang tangan terbuka. Huruf kap itu mungkin dipinjam oleh kaum Semitik yang tinggal di Mesir dari hieroglif bagi "tangan" yang membawa bunyi D dalam perkataan Mesir bagi tangan, iaitu d-r-t. Orang Semitik menetapkan bunyi bagi huruf ini kerana perkataan mereka bagi tangan bermula dengan bunyi ini.
Nilai Semitik dikekalkan dalam kebanyakan bahasa klasik mahupun moden, namun bahasa Latin melupuskan huruf K sama sekali untuk huruf C. Apabila perkataan Greek dipinjam ke dalam bahasa Latin, huruf Kappa ditukar menjadi C, kecuali sebilangan kecil istilah seperti kalendae (awal bulan) dan nama Kaeso. Sesetengah perkataan dari abjad lain turut ditranskripsi menjadi C. Oleh itu, bahasa-bahasa Romawi hanya memakai huruf K dalam kata-kata yang dipinjam dari famili bahasa lain. Bahasa-bahasa Celt turut mengetepikan huruf K untuk huruf C, lalu mempengaruhi bahasa Inggeris lama. Kini, bahasa Inggeris merupakan satu-satunya bahasa Jermanik yang giat menggunakan huruf C keras di samping huruf K (walaupun bahasa Belanda turut memakai huruf C dalam kata pinjaman bahasa Latin serta mengikut hukum pembezaan "lembut keras" dalam kata-kata sedemikian seperti bahasa Perancis dan Inggeris, tetapi tidak bagi perkataan Belanda yang jati).
Sesetengah ahli bahasa Inggeris gemar menterbalikkan proses transliterasi Latin bagi kata nama khas Greek, misalnya mengeja Hecate menjadi "Hekate". Penulisan bahasa-bahasa yang tiada sistem tulisan sendiri dengan huruf Rumi selalunya memilih K untuk bunyi ini, seperti Kwakiutl.
Dalam Huruf Fonetik Antarabangsa, merupakan lambang plosif velar tak bersuara.
Sesetengah abjad lain turut menampakkan aksara berbucu tajam yang menandakan bunyi atau suku kata yang bermula dengan bunyi, contohnya: ك Arab, כ Ibrani, dan ㄱ Korea. Kaitan fonetik-visual sebegini pernah dikaji oleh Wolfgang Köhler. Bagaimanapun, banyak juga contoh-contoh huruf berbunyi, seperti ค dalam tulisan Thai dan Ք dalam abjad Armenia.
Lapangan Terbang Beslan
Lapangan Terbang Beslan adalah sebuah lapangan terbang yang terletak di bandar Vladikavkaz, Russia.
Gardanne
Gardanne ialah komun di jabatan Bouches-du-Rhône di timur Perancis.
Romanian Top 100
Romanian Top 100 adalah merupakan tayangan carta single Romania ke udara. Ianya berlangsung setiap minggu dan mula beroperasi pada tahun 1996. Ia diiktiraf sebagai carta rasmi oleh bahagian Billboard, Muzik dan Media Eropah.
Suku Minamoto
right|thumb|Lambang keluarga ([[kamon) Suku Minamoto yang disebut Sasarindō]]Suku Minamoto (源氏) atau Genji datang dari penggelaran seberapa cabang kerabat Maharaja pada zaman Heian yang tidak berhak atas takhta yang memerintah ke atas seluruh kerajaan Jepun lalu menjadi warga kebanyakan dan mendapat nama keluarga Minamoto atau bergelar Ason (dalam sistem Yakusa no Kabane). Suku ini merupakan antara empat suku utama yang berpengaruh kuasa ke atas kepulauan Jepun pada zaman Hei'an.
Di antara garis keturunan Suku Minamoto yang paling terkenal adalah Seiwa Genji yang mendirikan Keshogunan Kamakura.
Asal-usul
Aksara kanji untuk nama keluarga Minamoto diambil dari nama keluarga Yuan (hanzi: 源) yang diberikan Maharaja Taiwu asal negara Bei Wei di Tiongkok kepada Tufa Poqiang (Yuan He). Nama keluarga ini ditulis dengan aksara hanzi yang berarti "sumber" atau "asal-usul" untuk melambangkan Suku Tufa dan keluarga kemaharajaan berasal dari leluhur yang sama.
Maharaja Saga yang ahli sejarah Tiongkok memberikan nama keluarga untuk keturunannya yang menjadi warga biasa dengan aksara kanji yang sama dengan nama keluarga Yuan di Tiongkok, namun dibaca di Jepun sebagai "Minamoto" atau "Gen". Pemberian nama keluarga Minamoto dimaksudkan sebagai penghormatan bagi Suku Minamoto yang memiliki asal-usul leluhur yang sama dengan keluarga kemaharajaan.
Sesudah masa Maharaja Saga, nama keluarga Minamoto juga diberikan kepada keturunan Maharaja-Maharaja selanjutnya yang menjadi warga biasa. Suku Minamoto kemudian ditambah dengan nama Maharaja yang menjadi asal keturunan, misalnya: Nimmyo Genji (Suku Minamoto keturunan Maharaja Nimmyō), Seiwa Genji, Montoku Genji, Uda Genji, dan seterusnya.
Sebagai samurai dan kuge
Suku Minamoto terdiri dari 21 percabangan Suku yang secara garis besar dapat dibagi menjadi dua golongan: Suku Minamoto yang menjadi samurai dan Suku Minamoto yang menjadi kuge (aristokrat istana).
Seiwa Genji yang dikenal sebagai Suku samurai berasal dari keturunan Maharaja Seiwa. Suku ini berasal dari wilayah Kinai dan menyebar ke seluruh provinsi di Jepun. Keturunan Minamoto no Mitsunaka terbagi tiga, menjadi Settsu Genji (Suku Minamoto asal Settsu), Yamato Genji, dan Kawachi Genji yang menetap di Kawachi.
Kawachi Genji merupakan Suku Minamoto yang terkenal sebagai Suku samurai. Minamoto no Yoshiie (Hachiman Tarō Yoshiie) merupakan garis utama keturunan Kawachi Genji, dan keturunannya yang bernama Minamoto no Yoritomo mendirikan Keshogunan Kamakura. Sebutan untuk Suku Seiwa Genji dan percabangannya yang menjadi samurai adalah Buke Genji (Suku Minamoto samurai). Walaupun Settsu Genji terus bertahan, sebagian anggota Settsu Genji membentuk Suku yang disebut Tada Genji dan sebagian lagi membentuk Mino Genji. Begitu pula halnya dengan Kawachi Genji yang sebagian anggotanya membentuk Ishikawa Genji, Kai Genji, Hitachi Genji, Shimotsuke Genji (Suku Ashikaga), dan Kōzuke Genji (Suku Nitta).
Selain Seiwa Genji, Suku Minamoto lain yang menjadi samurai adalah Saga Genji termasuk garis keturunan Minamoto no Tōru (putera ke-12 Maharaja Saga). Keturunan Saga Genji yang menjadi samurai adalah Suku Watanabe yang menetap di Provinsi Settsu, sedangkan keturunan Maharaja Uda yang menjadi samurai sebagai Suku Ōmi Genji (Sasaki Genji).
Suku Minamoto yang sukses sebagai aristokrat (kuge) adalah Murakami Genji yang berasal dari keturunan putera Maharaja Murakami. Suku Minamoto generasi pertama (putera-puteri Maharaja yang menjadi warga biasa) banyak mendapat kemudahan menjadi pejabat istana, sedangkan generasi kedua (cucu Maharaja yang menjadi warga biasa) tidak lagi mendapat kemudahan seperti generasi pertama. Seusai zaman Heian, keturunan Maharaja yang tidak berhak atas tahta banyak yang menjadi biksu dan biksuni. Nama Suku Minamoto pun hampir-hampir tidak dipakai lagi hingga sampai di zaman Edo, dan Suku Minamoto (Genji) berubah menjadi nama keluarga Minamoto.
Saga Genji
Suku ini merupakan keturunan Maharaja Saga (Maharaja ke-52). Suku Minamoto generasi pertama menduduki jawatan tinggi sebagai bangsawan; antaranya termasuk Minamoto no Makoto, Minamoto no Tokiwa, Minamoto no Hiromu, dan Minamoto no Tōru (cucu Maharaja Saga). Murasaki Shikibu mendasarkan kepada Minamoto no Tōru untuk watak Hikaru Genji yang menjadi ditumpukan dalam Hikayat Genji.
Setelah generasi pertama dan kedua sempat menjadi pejabat istana, Suku Minamoto generasi ketiga hampir-hampir tidak ada lagi yang menjadi aristokrat. Segelintir di antaranya menjadi bangsawan kelas menengah atau kelas bawah, dan menetap di daerah-daerah setelah menerima hak atas tanah. Keturunannya kemudian beralih profesi sebagai samurai.
Seiwa Genji
Suku ini merupakan keturunan Maharaja Seiwa (Maharaja ke-56). Seiwa Genji terkenal berkat keturunan Minamoto no Tsunemoto (putera ke-6 Maharaja Seiwa yang bernama Putera Sadazumi). Anak pewaris Tsunemoto bernama Minamoto no Mitsunaka menetap di Tada, Provinsi Settsu (sekarang kota Kawanishi, Prefektur Hyogo) dan mendirikan kelompok samurai Suku Minamoto.
Anak sulung sekaligus pewaris Minamoto no Mitsunaka yang bernama Minamoto no Yorimitsu mendirikan Settsu Genji. Sementara itu, anak kedua yang bernama Minamoto no Yorichika mendirikan Suku Yamato Genji di Nara. Anak ketiga yang bernama Minamoto no Yorinobu mendirikan Kawachi Genji di wilayah Kinai (sekarang kota Habikino, Prefektur Osaka).
Di kemudian hari, Minamoto no Yorinobu berhasil memadamkan pemberontakan yang dipimpin Taira no Tadatsune. Anak dan cucu Yorinobu yang bernama Minamoto no Yoriyoshi dan Minamoto no Yorishiie turut serta Perang Zenkunen dan Perang Gosannen. Berkat jasa ketiga tokoh tersebut yang berasal dari Kawachi Genji, Suku Kawachi Genji dijadikan garis keturunan utama Suku Minamoto.
Menurut silsilah Suku Minamoto, garis keturunan utama Suku Minamoto awalnya adalah Settsu Genji, sedangkan Kawachi Genji adalah pemimpin kalangan samurai. Keadaan berubah setelah Minamoto no Yorimasa yang menjadi garis keturunan utama Settsu Genji tewas dalam pertempuran melawan Suku Taira dalam Pertempuran Sungai Uji. Pimpinan Suku Minamoto beralih kepada Suku Kawachi Genji yang dipimpin Minamoto no Yoritomo, dan Suku ini beralih peran menjadi garis keturunan utama Suku Minamoto. Setelah keluarga Yoritomo habis, garis keturunan utama Suku Minamoto beralih kepada keturunan Minamoto no Yoshikuni (anak ke-4 Minamoto no Yoshiie) yang mendirikan Keshogunan Muromachi.
Tada Yukitsuna asal Suku Tada merupakan samurai keturunan Settsu Genji yang terkenal dalam peperangan antara Suku Taira dan Suku Minamoto. Sementara itu, keturunan Minamoto no Yorimasa membentuk Suku Ōta, Suku Nose (asal Settsu, Suku Murakami (asal Shinano), Suku Toki (asal Mino). Suku Toki kemudian terbagi menjadi Suku Akechi, dan Suku Baba asal Kai.
Yōzei Genji
Suku ini merupakan keturunan Maharaja Yōzei (Maharaja ke-57) atau mungkin keturunan Minamoto no Mitsunaka asal Seiwa Genji.
Uda Genji
Suku ini keturunan Maharaja Uda (Maharaja ke-59). Minamoto no Masanobu menjadi ayah mertua dari Fujiwara no Michinaga. Keturunan dari Fujiwara no Michinaga menjadi keluarga terpandang Lima Dōjōke yang terdiri dari: keluarga Niwata, Ayanokōji, Ōhara, Itsutsuji, dan Jikōji. Keturunan Uda Genji di Provinsi Ōmi menjadi samurai dan menyebut dirinya Suku Sasaki, Ōmi Genji, atau Sasaki Genji.
Daigo Genji
Cabang ini keturunan Maharaja Daigo (Maharaja ke-60). Putera ke-10 Maharaja Daigo yang bernama Minamoto no Takaakira menjawat pembesar bergelar Sadaijin, tapi akhirnya menerima hukuman pengasingan kerana berselisih dengan anggota utama sesukunya yang lain. Minamoto no Takaakira mendalami bidang protokol istana (Yūsokukojitsu), dan menulis buku berjudul Seikyūki (Saikyūki) yang kemudiannya model protokol adat rasmi dalam istana sejak zaman Heian. Pengikut Oda Nobunaga yang bernama Kawajiri Hidetaka adalah keturunan Minamoto no Takaakira.
Murakami Genji
Cabang ini keturunan Maharaja Murakami (Maharaja ke-62). Kedudukannya paling tinggi dalam Suku Minamoto sehingga disebut keluarga Genji Chōja. Putri Putera Tomohira yang bernama Minamoto no Takahime menjadi isteri Fujiwara no Yorimichi. Setelah Putera Tomohira tutup usia, putranya yang bernama Minamoto no Morofusa dijadikan anak angkat dari Fujiwara no Yorimichi (kakak iparnya). Selanjutnya, Minamoto Morofusa dinikahkan dengan salah seorang puteri dari Fujiwara no Michinaga (ayah dari Fujiwara no Yorimichi).
Kazan Genji
Cabang ini keturunan Maharaja Kazan (Maharaja ke-65). Dari Suku ini terkenal keluarga Shirakawa Hakuō yang menjadi Dōjōke, pejabat Kementerian Shinto (Jingi-kan), serta pendeta Shinto.
Go-shirakawa Genji
Cabang ini keturunan Putera Mochihito atau Putera Takakura (putera kedua Maharaja ke-77, Maharaja Go-Shirakawa). Putera Mochihito memiliki adik laki-laki lain ibu. Adiknya ini bernama Maharaja Takakura dan dilahirkan dari ibu yang berasal dari Suku Taira. Putera Mochihito menjadi tidak berhak atas tahta walaupun dirinya adalah putera mahkota Kerana pemerintahan dikuasai Taira no Kiyomori. Perlawanan terhadap Suku Taira dilancarkan Putera Mochihito dengan dibantu Minamoto no Yorimasa, tapi berakhir dengan tewasnya Putera Mochihito. Taira no Kiyomori merasa bersalah dan menutup-nutupi kejadian ini dengan memberikan nama Suku Minamoto kepada Putera Mochihito. Setelah itu, Putera Mochihito yang berganti nama sebagai Minamoto no Mochimitsu diberitakan sedang menjalani hukuman buang.
Go-saga Genji
Cabang ini keturunan Putera Koreyasu yang merupakan cucu Maharaja Go-Saga (Maharaja ke-88). Putera kedua Maharaja Go-Saga yang bernama Putera Munetaka menjadi shogun ke-6 di Keshogunan Kamakura. Anak dari Putera Munetaka yang bernama Putera Koreyasu mendapat nama Suku Minamoto, dan menjadi Minamoto no Koreyasu yang diangkat sebagai shogun ke-7. Setelah calon shogun berikutnya terpilih, Minamoto no Koreyasu diusir dari Keshogunan Kamakura. Ia kembali ke istana untuk kembali hidup sebagai Putera, sekaligus menandai berakhirnya Suku Go-Saga Genji yang hanya berlangsung satu generasi.
Ōgimachi Genji
Cabang ini keturunan Maharaja Ōgimachi (Maharaja ke-106). Keluarga Hirohata dari Ōgimachi Genji terkenal bekerja sebagai Dōjōke.
Dōjōke Genji
Suku Minamoto yang diizinkan bekerja di istana kediaman Maharaja disebut Dōjō Genji, dan semuanya terdiri dari 18 keluarga.
Perisytiharan Balfour 1926
Perisytiharan Balfour 1926, dikeluarkan oleh Persidangan Empayar 1926 daripada pemimpin Empayar British di London, dinamakan sempena Arthur Balfour, yang merupakan Lord Presiden Majlis. Ia mengisytiharkan United Kingdom dan Dominion menjadi: "... Komuniti berautonomi di dalam Empayar British, sama taraf, dalam tiada cara lebih bawah daripada yang lain dalam sebarang aspek hal ehwal dalam negeri dan luar negeri mereka, melalui bersatu dengan taat setia yang sama kepada Mahkota, dan bebas bersekutu sebagai anggota Negara-Negara Komanwel British."
Kabupaten Banyuwangi
Kabupaten Banyuwangi (Majlis Daerah Banyuwangi) , ialah sebuah Majlis daerah di Negeri Jawa Timur, Indonesia, dengan ibu kotanya di bandar Banyuwangi. Kabupaten ini terletak di hujung paling timur Pulau Jawa, berbatasan dengan Kabupaten Situbondo di utara, Selat Bali di timur, Lautan Hindi di selatan, serta Kabupaten Jember dan Kabupaten Bondowoso di barat. Pelabuhan Ketapang menghubungkan Pulau Jawa dengan Pelabuhan Gilimanuk di Bali.
Penapis lulus jalur
thumb|right|300px|Lebar jalur diukur di takat separuh kuasa (gandaan -3 dB, √2/2, atau lebih kurang 0.707 relatif kepada puncak) pada gambarajah yang menunjukkan fungsi pindahan magnitud melawan frekuensi bagi penapis lulus jalur. thumb|300px|right|Contoh sederhana rumit penapis lulus jalur.
Insu-dong
Insu-dong merupakan sebuah dong dan kawasan perbandaran yang terletak di daerah Gangbuk, wilayah Seoul, Korea Selatan.
Siswa Bazar
Siswa Bazar ialah sebuah perbandaran ("nagar panchayat") dalam daerah Maharajganj di negeri Uttar Pradesh, India.
Demografik 2001
Menurut bancian India pada tahun 2001, Siswa Bazar memiliki bilangan penduduk seramai 18,884. Dari jumlah tersebut, kaum lelaki membentuk 52% dari jumlah keseluruhan populasi dan wanita seramai 48%.
Tualang Sekah (kawasan negeri)
Tualang Sekah merupakan sebuah bahagian pilihan raya negeri di Perak, Malaysia yang mempunyai wakil di Dewan Undangan Negeri (DUN) Perak dengan kod N.43.
Penapis lulus jalur
Penapis lulus jalur atau turas laluan jalur (bahasa Inggeris: band-pass filter) ialah peranti yang membiarkan frekuensi dalam julat tertentu lepas dan menyingkir (melemahkan) frekuensi yang berada di luar julat tersebut.
Perihal
Satu contoh penapis lulus jalur elektrik analog ialah litar RLC (litar perintang–induktor–kapasitor). Penapis ini juga boleh dibuat dengan menggabungkan penapis lulus rendah dan penapis lulus tinggi.
Tualang Sekah (kawasan negeri)
Kawasan DUN ini memberi mandat kepada seorang ahli Dewan Undangan Negeri di DUN Perak mengikut sistem undian terbanyak.
Siswa Bazar
Pendidikan 2001
Menurut bancian India pada tahun 2001 Siswa Bazar memiliki kadar pendidikan (kebolehan membaca) 63%, melebihi kadar purata kebangsaan 59.5%; dengan 60% lelaki dan 40% wanita mampu membaca. 17% dari populasi berusia di bawah 6 tahun. (2001)
Penapis lulus jalur
Perihal
Lebar jalur penapis, boleh dikira dengan hanya mendapatkan beza antara frekuensi potong atas,  dan frekuensi potong bawah,, iaitu:
Faktor Q
Penapis lulus jalur boleh dicirikan dengan faktor Q. Faktor Q adalah sonsangan lebar jalur pecahan. Penapis ber-Q tinggi akan mempunyai jalur lulus sempit manakala penapis ber-Q rendah akan mempunyai jalur lulus yang lebar, masing-masing disebut penapis jalur sempit dan penapis jalur luas.
Itsakar
Itsakar merupakan sebuah kawasan perbandaran yang terletak di wilayah Tavush, Armenia.
Kabupaten Banyuwangi
Sejarah
Sejarah Banyuwangi tidak terlepas daripada sejarah Kerajaan Blambangan. Pada pertengahan abad ke-17, Banyuwangi merupakan sebahagian daripada Kerajaan Blambangan yang diketuai oleh Pangeran Tawang Alun. Pada masa itu, Syarikat Hindia Timur Belanda (SHTB) menganggap Blambangan sebagai salah satu wilayah kekuasannya dari segi pentadbiran, atas dasar penyerahan kekuasaan bahagian timur Jawa (termasuk Blambangan) oleh Pakubuwono II kepada SHTB. Namun SHTB tidak pernah benar-benar menggunakan kuasanya sehingga akhir abad ke-17 apabila pemerintah Inggeris menjalin hubungan perdagangan dengan Kerajaan Blambangan. Daerah yang sekarang dikenali sebagai Komplek Inggeris ialah tempat pejabat perdagangan pemerintah Inggeris.
Syarikat Hindia Timur Belanda (SHTB) bergerak dengan segera untuk menuntut kekuasaanya ke atas Blambangan pada akhir abad ke-17 dan dengan itu, mengakibatkan perang besar selama lima tahun (1767-1772). Dalam peperangan itu, terdapat satu pertempuran yang dahsyat yang disebut Puputan Bayu kerana ia merupakan usaha terakhir Kerajaan Blambangan untuk melepaskan diri daripada belenggu SHTB. Pertempuran Puputan Bayu berlaku pada 18 Disember 1771 yang akhirnya ditetapkan sebagai hari jadi Banyuwangi. Namun pada akhirnya, SHTB-lah yang mencapai kemenangan dengan dilantiknya R. Wiroguno I (Mas Alit) sebagai bupati Banyuwangi yang pertama dan dengan itu, menandakan kejatuhan kerajaan Blambangan.perang bayu yg dipimpin ki Rempeg akhirnya kalah karena gempuran gabungan laskar yang dimpin oleh VOC .dan sisa sisa laskar berserakan melarikan diri dan sekarang lebih dikenal dengan sebutan WONG OSING.
Geografi
Banyuwangi ialah kabupaten yang terbesar di Jawa Timur. Wilayahnya cukup beragam, dari dataran yang rendah sehingga pergunungan yang tinggi. Di kawasan yang menyempadani Kabupaten Bondowoso, terdapat rangkaian Dataran Tinggi Ijen yang merangkumi Gunung Raung (3,282 meter) serta Gunung Merapi (2,800 meter), kedua-duanya gunung berapi yang aktif.
Di bahagian selatan Kabupaten Banyuwangi terdapat perkebunan, peninggalan zaman Hindia-Belanda. Bahagian selatan yang menyempadani Kabupaten Jember merupakan kawasan pemuliharaan yang kini dilindungi oleh Simpanan Semula Jadi Meru Betiri, manakala di Semenanjung Blambangan juga terdapat simpanan semula jadi Taman Negara Alas Purwo.
Pantai Sukamade merupakan sebuah kawasan pengembangan penyu. Selain itu, pantai timur Banyuwangi (Selat Bali) merupakan salah satu pengeluar ikan yang terbesar di Jawa Timur. Terdapat juga sebuah pelabuhan perikanan di Muncar.
Lojze Peterle
Alojz "Lojze" Peterle (lahir 5 July 1948) ialah seorang ahli politik dari Slovenia. Beliau berkhidmat sebagai Perdana Menteri Slovenia dari 1990 hingga 1992. Beliau juga merupakan anggota Parlimen ERopah sejak tahun 2004.
Kabupaten Banyuwangi
Pembahagian pentadbiran
Kabupaten Banyuwangi terdiri daripada 25 buah mukim (Kecamatan) yang dibahagikan pula kepada sejumlah kampung atau desa. Pusat pemerintahannya di bandar Banyuwangi.
Demografi
Penduduk Banyuwangi cukup beragam, dengan suku Osing merupakan golongan majoriti. Namun terdapat juga suku Madura dan suku Jawa yang cukup besar, serta golongan-golongan minoriti seperti suku Bali dan suku Bugis.
Suku Osing merupakan penduduk asli kabupaten Banyuwangi dan biasanya dianggap sebagai sebuah subsuku daripada suku Jawa. Mereka menggunakan bahasa Osing yang dikenali sebagai salah satu jenis bahasa Jawa yang tertua. Seni asli Banyuwangi termasuk kuntulan, gandrung, jaranan, barong, janger dan seblang. Bahasa dan budaya suku Osing merupakan warisan bahasa dan budaya blambangan .bukan dipengaruhi oleh bahasa dan budaya Bali,seperti pendapat beberapa kalangan.